KUUENDA KOOSSEISU
MÄÄRUS

Haapsalu,								26. aprill 2013 nr
Eelnõu

Haapsalu Linnavolikogu 26.03.2010 
määruse nr 10 „Sotsiaaltoetuste määramise 
ja maksmise kord“ muutmine

Määrus kehtestatakse kohaliku omavalitsuse korralduse seaduse § 22 lg 1 p 5 ja sotsiaalhoolekande seaduse § 23 lg 1 alusel.

§ 1. Muuta Haapsalu Linnavolikogu 26.03.2010 määruse nr 10 „ Sotsiaaltoetuste määramise ja maksmise kord“ alljärgnevalt:

1)	Lisatakse paragrahv 19¹ järgmises sõnastuses:
„§ 19¹. Matusetoetus
(1)	Matusetoetus makstakse Haapsalu linna elaniku surma korral, kelle elanikeregistri järgne elukoht oli Haapsalu linn.
(2)	Matusetoetus makstakse surmatõendi alusel isikule, kes korraldab tema matused.
(3)	Toetus makstakse matuse korraldajale 5 (viie) tööpäeva jooksul linnavalitsuse sotsiaal- ja tervishoiuosakonnale avalduse ja surmatõendi esitamisest arvates.
(4)	Matusetoetuse suurus määratakse igaks eelarveaastaks Haapsalu Linnavalitsuse poolt.“

2)	Paragrahv 20 lõige 1 muudetakse ja sõnastatakse järgmiselt:
„(1) Erakorralisi toetusi makstakse, kui tegemist on ootamatute kulutustega nagu invaliidistumine, pikaajaline haigus, loodusõnnetus, tulekahju jms.“

§ 2. Määrus jõustub 01.07.2013.

Jaanus Karilaid
Volikogu esimees
SELETUSKIRI
Eelnõule „Haapsalu Linnavolikogu 26.03.2010 määruse nr 10 „Sotsiaaltoetuste määramise ja maksmise kord“ muutmine

Seoses 08.04.2013 Haapsalu Linnavalitsusele esitatud ettepanekuga, teeme Haapsalu Linnavolikogule ettepaneku muuta „Haapsalu Linnavolikogu 26.03.2010 määruse nr 10 „Sotsiaaltoetuste määramise ja maksmise kord“ ja kehtestada matusetoetus alates 01.07.2013.

Linnavalitsus teeb ettepaneku eelnõu määrusena vastu võtta.

Andreas Rahuvarm
Aselinnapea
12.04.2013